VNG รายได้ลด ฉุดกำไร Q2/61 วูบ 96% เหลือ 12.35 ลบ. แต่ยังปันผล 0.10 บ./หุ้น XD 27ส.ค.61
VNG รายได้ลด ฉุดกำไร Q2/61 วูบ 96% เหลือ 12.35 ลบ. จากปีก่อนกำไร 299.06 ลบ. ขณะที่งวด 6 เดือนพลิกขาดทุน 163.92 ลบ. จากปีก่อนกำไร 563.84 ลบ. แต่ยังปันผล 0.10 บ./หุ้น XD 27ส.ค.61 กำหนดจ่าย 7 ก.ย.61
14 ส.ค. 2561

บริษัท วนชัย กรุ๊ป จำกัด (มหาชน) หรือ VNG รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรลดลง เนื่องจากบริษัทและบริษัทย่อยมีรายได้จากการขายรวม 2,790.35 ล้านบาท ลดลงจากงวดเดียวกันปี 2560 เท่ากับ 410.98 ล้านบาท หรือประมาณ 13% โดยเป็นผลมาจากรายได้จากการขายในประเทศและต่างประเทศลดลงประมาณ 14% และ 12% ตามลำดับ
อีกทั้ง ในไตรมาส 2/61 บริษัทและบริษัทย่อยมีกำไรสำหรับงวด 14.95 ล้านบาท เมื่อเทียบกับปี 2560 มีกำไรสำหรับงวด 300.55 ล้านบาท ลดลง 285.60 ล้านบาท หรือ 95%
ขณะที่ บริษัทและบริษัทย่อยมีหนี้สินรวม 8,159.28 ล้านบาท เมื่อเทียบกับปี 2560 มีหนี้สินรวม 6,497.98 ล้านบาท เพิ่มขึ้น 1,661.30 ล้านบาท
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2561 ถึงวันที่ 30 มิ.ย. 2561 อัตราจ่ายเป็นเงินสด (บาทต่อหุ้น) 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 27 ส.ค.2561 ทั้งนี้ กำหนดจ่ายเงินปันผลในวันที่ 7 ก.ย.2561